armvectores/hy_wikipedia_2023 huggingface dataset:
Նեսայան ձի

Նեսայան ձի, հայկական հնագույն ծագման ձիերի ցեղատեսակ։
Ինչպես գրում է անտիկ պատմաբան Ստրաբոնը («Աշխարհագրություն», XIV, 9), նեսայան ձին բուծվում էր Հայաստանում։
Հայաստանում Աքեմենյան տիրապետության շրջանում Հայաստանի սատրապը ամեն տարի պարսկական շահին Միհր աստծու տոնախմբության առթիվ ուղարկում էր 20 000 մտրուկ։

Ըստ Ի. Մ. Դյակոնովի՝ լեռնային Հայաստանը և Իրանը հիանալի հնարավորություններ ունեին ձիաբուծության զարգացման համար. ոչ միայն Ք. ա. 2-րդ, այլև 1-ին հազարամյակի սկզբներին ձիաբուծությունն անհաջող էր ստացվում Առաջավոր Ասիայի հարթավայրային տարածքներում, այդ իսկ պատճառով ձիակազմի համալրման հիմնական աղբյուրը հինարևելյան բանակում լեռնային շրջաններն էին, հատկապես՝ Արևելյան Հայաստանը, Ուրմիա լճի ավազանը և Իրանի հյուսիսային շրջանները։ Դյակոնովը ենթադրում է, որ դա, հավանաբար, հատկապես այդ շրջաններում ձիաբուծությունը զարգացել է Ք. ա. 2-րդ հազարամյակի երկրորդ կամ նույնիսկ առաջին քառորդում։


== Ծանոթագրություններ ==
Սեիդբաբա

Սեիդբաբա, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Լև Փիրուզյան

Լև Արամի Փիրուզյան (հուլիսի 16, 1937(1937-07-16), Հայկական ԽՍՀ, ԽՍՀՄ - հոկտեմբերի 4, 2013(2013-10-04), Մոսկվա, Ռուսաստան), հայ խորհրդային կենսաֆիզիկոս։ ԽՍՀՄ ԳԱ թղթակից անդամ (1974)։ ԽՄԿԿ անդամ (1963)։
ԽՍՀՄ-ում տեսական ու փորձարարական ֆիզիոլոգիայի և բժշկական կենսաֆիզիկայի հիմնադիրներից։ ՀՀ ԳԱԱ արտասահմանյան անդամ։
Արամ Փիրուզյանի որդին։ Անաստաս Փիրուզյանի հայրը։ Էլեոնորա Փիրուզյանի ամուսինը։


== Կենսագրություն ==
1961 թվականին ավարտել է Երևանի բժշկական ինստիտուտը։ 1964 թվականից աշխատել է ԽՍՀՄ ԳԱ քիմիական ֆիզիկայի ինստիտուտում, 1965 թվականից՝ լաբորատորիայի, 1970 թվականից՝ բժշկական կենսաֆիզիկայի բաժնի վարիչ, միաժամանակ (1972-1984)՝ քիմիական միացությունների կենսաբանական փորձարկումների գիտահետազոտական ինստիտուտի տնօրեն, 1980 թվականից՝ Մոսկվայի ֆիզիկատեխնիկական ինստիտուտի կենսաֆիզիկայի ամբիոնի վարիչ։ Փիրուզյանի գիտական աշխատանքները հիմնականում վերաբերում են օրգանիզմում ախտաբանական պրոցեսների առաջացման, դրանց զարգացման և վերացման հարցերի, կենսաբանական օբյեկտների վրա արտաքին ֆիզիկական և քիմիական գործոնների (մագնիսական և էլեկտրական դաշտ, ֆիզիոլոգիապես ակտիվ միացություններ, լազերային ճառագայթներ և այլն) ազդեցության մոլեկուլային և բջջային մեխանիզմների ուսումնասիրությանը։ Փափազյանի և աշխատակիցների հետազոտությունների շնորհիվ ձևավորվել է գիտական նոր ուղղություն՝ ժամանակակից բժշկական կենսաֆիզիկան։ Փիրուզյանը եղել է ամերիկյան աստղագնացության (1971) և կենսաաստղագնացության միջազգային (1980) ակադեմիաների իսկական անդամ է։


== Անդամակցություն ==
ԱՄՆ ավիատիեզերական ընկերության անդամ (1971)
ԽՍՀՄ ԳԱ թղթակից անդամ (1974)
ԽՍՀՄ բժշկական արդյունաբերության նախարարության կոլեգիայի անդամ
Աստղագնացության միջազգային ակադեմիայի անդամ
ՌԴ գիտությունների ակադեմիայի իսկական անդամ (2000)


== Պարգևներ ==
Հայրենիքին մատուցած ծառայությունների համար 2-րդ աստիճանի շքանշան (մայիսի 5 2008)
Հայրենիքին մատուցած ծառայությունների համար 3-րդ աստիճանի շքանշան (հուլիսի 29 2002)
Հայրենիքին մատուցած ծառայությունների համար 4-րդ աստիճանի շքանշան (դեկտեմբերի 31 1997)
Հոկտեմբերյան հեղափոխության շքանշան (1981)
Աշխատանքային կարմիր դրոշի շքանշան (1975)
ԽՍՀՄ Պետական մրցանակ
ԺՏՆՑ ոսկե մեդալ, ԽՍՀՄ


== Երկեր ==
Действие физиологически активных соединений на биологические мембраны. М., 1974 (համահեղինակ)։
Пероксидазосомы, М., 1977 (համահեղինակ)։
Вопросы медицинской биофизики, М., 1988 (համահեղինակ)։


== Ծանոթագրություններ ==
Մասինյանո

Մասինյանո  (իտալերեն՝ Massignano), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 1604 մարդ (2008), բնակչության խտությունը՝ 99 մարդ/կմ²։ Տարածքը կազմում է 16 կմ²։ Փոստային ինդեքս՝ 63010։ Հեռախոսային կոդ՝ 0735։
Կոմունայի հովանավոր սրբերն են Գերվասիուսը և Պրոտասիուսը։ Տոնը նշվում է հունիսի 19-ին։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0735 72112
Պաշտոնական կայք։ http://www.comune.massignano.ap.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գանիսոն շրջան (Կոլորադո)

Գանիսոն շրջան (անգլ.՝ Gunnison County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 8441 կմ² է, բնակչությունը՝ 15324 մարդ (2010 թ. տվյալներով)։ Շրջկենտրոնն է Գանիսոն բնակավայրը։ Կազմավորվել է 1877 թ.։
Սեն Մարտեն Ռիվիեր

Սեն Մարտեն Ռիվիեր (ֆր.՝ Saint-Martin-Rivière), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02683:


== Բնակչություն ==
2010 թվականի տվյալներով՝ համայնքի բնակչությունը կազմում է 125 մարդ։


== Տնտեսություն ==
2010 թվականին համայնքի 67 աշխատունակ (15-64 տարեկան) բնակիչներից 48-ը տնտեսապես ակտիվ էին, 19-ը՝ ոչ ակտիվ (ակտիվության ցուցանիշը կազմել է 71,6 %, 1999 թվականին եղել է 53,8 %)։ 48 տնտեսապես ակտիվ բնակիչներից աշխատում էին 39-ը (25 տղամարդ և 14 կին), գործազուրկ էին 9 մարդ (5 տղամարդ և 4 կին)։ 19 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 4-ը՝ թոշակառուներ, 8-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սեն Մարտեն Ռիվիեր (ֆր.)
Գարգամել (կերպար)

Գարգամել, անիմացիոն շարքի հերոս, Սմուրֆիկների ֆիլմից և կոմիքսից, Սմուրֆիկների հիմնական հակառակորդը։


== Բնավորություն ==
Գարգամելը բավականին չար և նախանձ անհաջողակ է։ Նրան դժվար է համակերպվել այն մտքի հետ, որ ինչ-որ մեկը կարող է լինել երջանիկ ու պարզապես վայելել կյանքը, որովհետև նա ատում է սմուրֆիկներին։ Գարգամելը մշտակապես պայքարում է սմուրֆիկների դեմ իրենց կախարդական փայտիկի համար, քանի որ ցանկանում է օգտագործելով այդ փայտիկը դառնալ մեծ կախարդ։ Սմուրֆիկներին հրապուրելու համար նա անգամ հնարեց Սմուրֆետային։
Գարգամելը միշտ սև հանդերձանքով էր և կարմիր բոտիկներով։ Նա ունի երկար քիթ, մի քանի ատամներ և գրեթե ճաղատ գլուխ՝ միայն եզրերին աճող սև մազերով։
Նա ապրում է հին, բայց մեծ տան մեջ, չար կատու Ազրայելի և սկսնակ կախարդ Գրուբլի հետ։


==== Գարգամելի հետ կապված կերպարները ====
Ազրայել, Գարգամելի շիկակարմիր կատուն։ Նա ունի սարսափելի տեսք։ Նա Սմուրֆների որսի ժամանակ Գարգամելի գործընկերն է։
Գրուբլ, մի երիտասարդ սկսնակ կախարդ, ում վատ վարքի և ծուլության պատճառով դուրս են նետել դպրոցից։
Բալթասար, Գարգամելի հայրը, նա չար կախարդ է, բայց Գարգամելի հետ համեմատած ավելի հզոր է, վտանգավոր և հարուստ։
Գարգամելի մայրը, աղքատ կախարդ։ Երբ իմացավ, որ երկար ժամանակ Գարգամելը չի արել որևէ ալիմիական հայտնագործություն, մերժեց նրան և սկսեց հազվադեպ այցելել։ Նա ատում է Ազրայելին և կոչ է անում Գարգամելին ազատվել նրանից։
Սմուրֆետա, Գարգամելը ստեղծել է նրան, որպեսզի նա վնասի Սմուրֆներին և օգնի ոչնչացնել նրանց։


== Ենթատեքստ ==
Գոյություն ունի կարծիք, որ կերպարը կրում է ուժեղ քաղաքական ենթատեքստ․
«Բուենոյի խոսքերով, Գարգամելի կերպարը հիշեցնում է դասական հակասեմական ծաղրանկարների մասին. «Անխղճորեն, խորամանկ և ագահացած հրեա, ծուռ քթով»:Այս վարկածը հաստատում է նաև այն փաստը, որ Գարգամելի կատունը կոչվում է «Ազրայել»։ Այս անունը պատահական չէ, որ նման է «Իսրայելին»»։


== Ծանոթագրություններ ==


== Արտաքին հղումներ ==
Гаргамель на Postavy.cz (сs)
Гаргамель на Smurfs Wiki (en)
«The Smurfs. Critic Reviews» (անգլերեն)։ metacritic.com։ Վերցված է 2016-07-26
Ստրմենիցա

Ստրմենիցա (սերբ.՝ Стрменица), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 194 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Սիմոն Մարիուս

Սիմոն Մարիուս (լատ.՝ Simon Marius), իսկական անունը Սիմոն Մայր (գերմ.՝ Simon Mayr, հունվարի 10, 1573, Գունցենհաուզեն, Վայսենբուրգ Գունցենհաուզեն, Միջին Ֆրանկոնիա, Բավարիա - դեկտեմբերի 26 1624 (հունվարի 5 1625), Անսբախ, Franconian Circle, Սրբազան Հռոմեական կայսրություն), XVII դարի գերմանացի աստղագետ։


== Կենսագրություն ==
Սիմոն Մարիուսը ծնվել է Գերմանիայի Գունցենհաուզեն քաղաքում, 1601 թվականին Պրահայում Թ. Բրահեի մոտ սովորել է տաստղագիտություն, հետո սովորում է բժշկություն Պադովա քաղաքում։ Ծառայել է Անսբախի Մարգրավեի առանձնատանը, որպես աստղագետ և մաթեմատիկ։
Նա առաջիններից էր, ով աստղադիտակի միջոցով ուսումնասիրեց երկինքը։ Նա, Գալիլեո Գալիլեյի բացահայտումից մի քանի օր առաջ, հավակնում էր Յուպիտերի չորս արբանյակների հայտնաբերմանը, որոնք այժմ հայտնի են Գալիլեի անունով։
Այդ ժամանակվա Յուպիտերի հայտնի չորս արբանյակներիհամար կազմեց միջին շարժման առաջին աղյուսակները, նրանց տվեց անուններ, որոնք պահպանվել են մինչև մեր օրերը՝  Իո, Եվրոպա, Գանիմեդ, Կալիստո։ Մարիուսին է պատկանում նաև Անդրոմեդայի գալակտիկայի միգամածության մասին առաջին հիշատակումը։
Նրա պատվին Լուսնի վրա խառնարան է անվանվել և Գանիմեդի վրա գտնվող երկու ամենամեծ «մութ շրջաններից» մեկը։


== Հրապարակումներ ==
Mundus Iovialis anno MDCIX Detectus Ope Perspicilli Belgici (Die Welt des Jupiter, 1609 mit dem flämischen Teleskop entdeckt; Lateinisches Faksimile und deutsche Übersetzung; Hrsg. und bearb. von Joachim Schlör. Naturwiss. begleitet und mit einem Nachw. vers. von Alois Wilder), 1614


== Գրականություն ==
Ի.Գ., Կորսուն Ա.Ա., Ռոդրիգես Մ.Գ. Աստղագետներ. Կենսագրական տեղեկանք. - Կիև ՝ Նաուկովա
Zinner, E., «Zur Ehrenrettung des Simon Marius», in: Vierteljahresschrift der Astronomischen Gesellschaft, 77. Jahrgang, 1. Heft, Leipzig 1942
Bosscha, J., «Simon Marius. Réhabilitation d´un astronome calomnié», in: Archives Nederlandaises des Sciences Exactes et Naturelles, Ser. II, T. XII, S. 258—307, 490—528, La Haye, 1907


== Արտաքին հղումներ ==
- Մարիուս-պորտալ Մաթեմատիկոս - բժիշկ - աստղագետ
- Ս. Մարիուսի կենսագրությունը  (անգլ.)
Սիմոն Մարիուսի անվան վարժարանի կայք (գերմ.)
Simon Marius: Mathematician — Medical Practitioner — Astronomer (անգլ.)


== Ծանոթագրություններ ==
Ամարաս (գետակ)

Անվան այլ կիրառումների համար տե՛ս՝ Ամարաս (այլ կիրառումներ)Ամարաս, գետակ Արաքսի ավազանում։ Հոսում է Արցախի Մարտունու շրջանով, Ամարաս վանքի կողքով։ Գետակի հովտում գտնվում է Ամարասի դաշտ հարթավայրը։ Ամարաս գետակի        աջ ափի բարձր լանջին նկատվում են շինությունների հետքեր, կավե խողովաններ և գերեզմանաքարեր հանդիպում են։ Ենթադրվում է,  որ  դրանք Ամարաս գյուղաքաղաքի  ավերակներն է։ Վանքի հարավային           ճակատում՝ կա բարձակային պատշգամբ,  որը բացվում է դեպի գետի գեղատեսիլ հովիտը։ Արցախյան հարթավայրի ճյուղավորումներից մեկն անցնում է Ամարաս գետի հունով ու հասնում մինչև Խազազ ու Լուսավորիչ լեռները։


== Պատկերասրահ ==


== Ծանոթագրություններ ==
Թարթանական բանակ

Թարթանական բանակ (անգլ.՝ The Tartan Army), Շոտլանդիայի ֆուտբոլի ազգային հավաքականի երկրպագուների անվանումը։ Նրանք բազմաթիվ մրցանակներ են ստացել իրենց ընկերական պահվածքի և բարեգործական աշխատանքների համար։ Սակայն երբեմն թարթանական բանակին քննադատում են որոշ բաների համար, ինչպես, օրինակ, Բրիտանիայի ազգային հիմնը ծաղրելու համար։


== Ծանոթագրություններ ==


== Արտաքին հղումներ ==
Թարթանական բանակի ակումբների միություն Archived 2019-06-27 at the Wayback Machine.
Կարիբա Հեյն

Կարիբա Սեսիլիա Էլիզա Հեյն (անգլ.՝ Cariba Cecilie Elize Heine, հոկտեմբերի 1, 1988(1988-10-01), Յոհաննեսբուրգ, Տրանսվաալ, ՀԱՀ), ավստրալիացի դերասանուհի, պարուհի, ֆոտոմոդել, լուսանկարիչ։ Ավելի հայտնի է Ռիկի Չեդվիկի դերով «H2O: Պարզապես ավելացրու ջուր» և Բրիջետի դերով «Մեծ ալիք» հեռուստասերիալներում։ Կարիբան ներկա է եղել Nickelodeon Choice Awards 2007 և DOLLY Teen Choice Awards 2008 մրցանակաբաշխությունների ժամանակ Ավստրալիայում։


== Կենսագրություն ==
Կարիբան ծնվել է Յոհանեսբուրգ քաղաքում։ 1991 թվականին նրա ընտանիքը մեկնում է Ավստրալիայի Կանբերրա քաղաք։ Կարիբան սկսել է զբաղվել պրոֆեսիոնալ պարերով, նաև ելույթ է ունեցել թատրոնում և նույնիսկ վոկալայինում։ Նա մասնակցություն է ունեցել շատ թատրոնային ներկայացումներում, ամենաշատը նա ելույթ է ունեցել Ավստրալիայի հեքիաթներում և ժանապարհորդել է Ամերիկայով։ Դարձել է ամենաերիտասարդ պարուհին Սիդնեյում։ Պրոֆեսիոնալ պարերով սկսել է զբաղվել 8 տարեկանից իր մոր ստուդիայում, որը նույնպես պարուհի էր։
Շուտով նա հայտնվել է Ավստրալիայի պարային «Strictly Dancing» նախագծում։ Նախագծում մասնակցելը Կարիբայի համար բացել է ճանապարհ դեպի հեռուստատեսություն։ Հետո նա հայտնվեց «H2O: Պարզապես ավելացրու ջուր» հեռուստասերիալում։ Ռիկի Չեդվիկի դերի համար նա վարձել է անձնական լողի մարզիչ։
2006 թվականին նա ստացել է փոքրիկ էպիզոդիկ դեր «Stupid Stupid Man» սերիալում, իսկ 2008 թվականին Կարիբան կատարել է Բրիջետ Սանչեսի դերը «Մեծ ալիք» հեռուստասերիալի 3-րդ եթերաշրջանում։ 2008 թվականին Կարիբան «H2O» հեռուստասերիալի իր զույգի Ինդիանա Էվանսի հետ նկարահանվել են «At the tattooist» ֆիլմում։ Իսկ 2009 թվականին նկարահանվել է A Model Daughter: The Killing of Caroline Byrne ֆիլմում, որում պատմվում է ավստրալիացի մոդել Քերոլայն Բերնի տխուր կյանքի մասին, որի դերը կատարել է Կարիբան։
2010 թվականին կատարել է Իզաբելլայի դերը հայտնի ավստրալիական «Պարային ակադեմիա» հեռուստասերիալում։ Հետո Հեյնը նկարահանվել է "Խաղաղ օվկիանոս" (2010) հեռուստասերիալում, որտեղ կատարել է փոքրիկ էպիզոդիկ դեր։ Նաև Հեյնը իր ծանոթների հետ նկարահանվել է համացանցային «The Future Machine» հեռուստասերիալում։
2011 թվականին կատարել է էպիզոդիկ դեր «Blood Brothers» ֆիլմում, որը նկարահանվել է Ավստրալիայում։ 2011 թվականի նոյեմբերի 24-ին լույս տեսավ «Bait 3D» («Ցունամի 3D») ֆիլմը։
Կարիբա Հեյնը ոչ միայն նկարահանվում է ֆիլմերում և հեռուստասերիալներում, այլ նաև գովազդում է հագուստ, գրքեր, նկարահանվում է գովազդում, տեսահոլովակներում։ 2011 թվականին Հեյնը մասնակցել է գերմանական KI.KA.Live նախագծում։


== Ֆիլմագրություն ==


== Անվանակարգեր և մրցանակներ ==


== Ծանոթագրություններ ==


== Արտաքին հղումներ ==
Կաղապար:IMDb
Կաղապար:Tvtome person
Ենի-Յափան

Ենի-Յափան, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սուասոն Հյուսիս (կանտոն)

Սուասոն Հյուսիս (ֆր.՝ Soissons-Nord), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Սուասոն օկրուգի մեջ։ Համաձայն 2006 թվականի մարդահամարի կանտոնի բնակչությունը 21473 մարդ էր։Կանտոնի համարը 231 է։ Սուասոն Հյուսիս կանտոնում կա 11 կոմունա, որոնցից ամենամեծը Սուասոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Live in Hamburg

Live in Hamburg, գերմանական Scooter տեխնո-խմբի համերգային ալբոմը, որը թողարկվել է 2010 թվականի մայիսի 7-ին, Blu-Ray և DVD ֆորմատով։


== Ալբոմի մասին ==
Live-ձայնագրումը կատարվել է խմբի մեծածավալ համերգի ժամանակ, որը տեղի ունեցավ Համբուրգում 2012 թվականի մարտի 12-ին։ Համերգը նվիրված էր Under the Radar Over the Top ալբոմի թողարկմանը։
Blu-Ray տարբերակը ներառում է նաև 1995-2010 թվականներին նկարահանված տեսահոլովակները։


== Երգացանկ ==
Երաժշտության, խոսքերի և դաշնակման հեղնիակներն են՝ Էյչ պի Բաքստերը, Ռիք Ջորդանը, Մայքլ Սայմոնը և Ջեյնս Դելը:


=== CD ===
Թրկնա

Թրկնա (վրաց.՝ თირკნა), հայաբնակ գյուղ Վրաստանում։ Գտնվում է Ախալքալաքի շրջանում։ Հիմնադրվել է 1830 թվականին։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 112 մարդ։ Ապրում են հիմնականում հայեր։


== Ծանոթագրություններ ==
Անժելլա Էմուրվոն

Անջելլա Էմուրվոն ուգանդացի դրամատուրգ է։  Նա 2012 թվականին նվաճեց դրամատուրգիայի միջազգային մրցույթի առաջին մրցանակը անգլերենը` որպես երկրորդ լեզու անվանակարգում իր «Արևածաղիկները կեղտոտ ցանկապատի ետևում» պիեսի համար` BBC World Service-ի և Բրիտանական խորհրդի կողմից անցկացվող 23-րդ միջազգային դրամատուրգական մրցույթում, որն անցկացվում էր Համագործակցության գրողների հետ համատեղ։ Նրա «Կովը կնոջ կարիք ունի»  պիեսը 2010 թվականին երրորդն է BBC-ի աֆրիկյան Պիես գրելու մրցույթում։


== Մատենագրություն ==


=== Պիեսներ ===
Արևածաղիկները կեղտոտ ցանկապատի ետևում, 2012 թվական
Կովը կնոջ կարիք ունի, 2010 թվական


=== Կարճ պատմություններ ===
"Սիրային հանելուկ" Archived 2019-07-17 at the Wayback Machine.


== Ծանոթագրություններ ==


== Արտաքին հղումներ ==
"Ugandan playwright wins BBC World Service writing competition"
"Angella Emurwon: Playwright with a rising international profile"
"Ugandans sweep BBC awards" Archived 2019-07-17 at the Wayback Machine.
"Writing Plays; What Is It?"
"Books They Read: Angella Emurwon"
"Angella Emurwon speaks on her global playwriting award" Archived 2019-07-17 at the Wayback Machine.
"Censorship and the Arts in Uganda"
Angella Emurwon on Facebook
YouTube video on Angella Emurwon Part 1 - The challenges of having a social focus
https://hi-in.facebook.com/GoetheZentrumKampala/videos/sunday-uganda-angella-emurwon-only-four-days-to-ngalabi-short-film-festival-2019/279933316020517/
Ակդաղ (լեռ)

Անվան այլ կիրառումների համար տե՛ս՝ Ակդաղ (այլ կիրառումներ)Ակդաղ լեռ, լեռ Հայկական լեռնաշխարհում Արևմտյան Եփրատի ձաղակողմյան վտակ Դերջանի ավազանում, Մամախաթուն քաղաքից մոտ 19-20 կմ հարավ-արևելք։


== Ծանոթագրություններ ==
Լյանոս

Լյանոս- գետ Ռուսաստանում, հոսում է Կոմի Հանրապետությունով։ Գետի գետաբերանը գտնվում է Մալ գետի ձախ ափից 100 կմ հեռավորության վրա։ Գետի երկարությունը կազմում է 20 կմ։


== Ջրային գրանցամատյանի տվյալներ ==
Ըստ պետական ջրային գրանցամատյանի Ռուսաստանին են պատկանում Դվինսկո-Պեչորսկո ավազանի շրջանի, ջրային տնտեսական հատվածը-Վիչեգդա ակունքից մինչև Սիկտիվկար քաղաքը, գետի ենթաավազան գետը-Վիչեգդա։ Գետի ավազանը-Հյուսիսային Դվինա։
Ըստ աշխարհագրական տեղեկատվական համակարգի ջրային կառավարման բաժնի ՌԴ տարածքում, պատրաստված ջրային ռեսուրսների դաշնային գործակալության կողմից.

Ավազանի կոդը-03.02.02.001
Ջրային օբյեկտի կոդը-03020200112103000019676
Հիդրոլոգիական ստուգման կոդը-103001967
Հատորի համարը-03
Թողարկումը-0
Դուբինի (գյուղ, Յարցևսկի շրջան)

Դուբինի (ռուս.՝ Дубины), գյուղ Ռուսաստանի Սմոլենսկի մարզի Յարցևսկի շրջանի կազմում։
Գտնվում է շրջանի կենտրոնական մասում՝ Յարցևոյից 3 կմ հարավ-արևելք, M1 Բելառուս մայրուղուց 6 կմ հարավ, Ռակիտա գետի ափին։ Գյուղից 4 կմ հյուսիս՝ Մոսկվա-Մինսկ գծի վրա է գտնվում Միլոխովո երկաթուղային կայարանը։
Բնակչությունը 2007 թվականին գրանցված տվյալներով կազմել է 790 մարդ։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոհաննա Գվյուդրուն Յոունսդոտտիր

Յոհաննա Գվյուդրուն Յոունսդոտտիր (իսլանդերեն՝ Jóhanna Guðrún Jónsdóttir, ծն. 1990 թ. հոկտեմբերի 16, Կոպենհագեն), իսլանդացի երգչուհի։ Մասնակցել է Եվրատեսիլ 2009 երգի մրցույթին, որտեղ ներկայացնելով Is It True? երգը, հավաքել է 218 միավոր և զբաղեցրել երկրորդ հորիզոնականը։
2000 թվականին թողարկել է իր առաջին ալբոմը, 2001 թվականին՝ երկրորդը, 2003 թվականին՝ երրորդը, իսկ 2008 թվականին՝ չորրորդ ալբոմը։


== Սկավառակագրություն ==


=== Ստուդիական ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
Yohanna - Jóhanna Guðrún Ֆեյսբուքում
German-language website of Team Yohanna
Պետեր Գուստավ Լըժյոն Դիրիխլե

Պետեր Գուստավ Լըժյոն Դիրիխլե, (գերմ.՝ Peter Gustav Lejeune Dirichlet, փետրվարի 13, 1805(1805-02-13)[…], Դյուրեն, Քյոլնի վարչական շրջան, Գերմանիա - մայիսի 5, 1859(1859-05-05)[…], Գյոթինգեն, Հաննովերի թագավորություն, Գերմանական միություն), գերմանացի մաթեմատիկոս։ Բեռլինի (1831-1855 թթ.) և Գյոթինգենի (1855 թվականից) համալսարանների պրոֆեսոր։
Աշխատանքները վերաբերում ևն թվերի տեսությանը և մաթ․ անալիզին։ Ապացուցել է ամբողջ թվերից կազմված և փոխադարձաբար պարզ առաջին անդամ և տարբերություն ունեցող թվաբանական պրոգրեսիայում անվերջ թվով պարզ թվերի գոյության թեորեմը։ Ճշգրիտ ձևակերպել և հետազոտել է շարքերի պայմանական զուգամիտության հասկացությունը։ Տվել է վերջավոր թվով էքստրեմում ունեցող ֆունկցիան Ֆուրիեի շարքով ներկայացնելու հնարավորության խիստ ապացույցը։ Հետազոտություններ ունի նաև մեխանիկայի և մաթեմատիկական ֆիզիկայի բնագավառներում։


== Ծանոթագրություններ ==
Տալլինի բուսաբանական այգի

Տալլինի բուսաբանական այգի (էստ․՝ Tallinna Botaanikaaed), բուսաբանական այգի Էստոնիայի մայրաքաղաք Տալլինում, Տալլինի խորհրդանիշերից մեկը։ Այգին տեղակայված է Պիրիտա գետի աջ ափին՝ Տալլինի Պիրիտա շրջանում։ Այգին զբաղեցնում է 123 հա տարածք և ամենամեծն է Էստոնիայում։


== Պատմություն ==
Տալլինում բուսաբանական այգի հիմնելու գաղափար եղել է դեռ 1860-ական թթ., սակայն իրականացվել է միայն 100 տարի անց։ Տալլինի բուսաբանական այգին հիմնադրվել է 1961 թ. դեկտեմբերի 1-ին որպես Գիտությունների ակադեմիա։ 1995 թ-ից այն պատկանում է քաղաքին։ Այգու բույսերի մեծ մասը տնկվել է առաջին 20 տարիների ընթացքում։ Բացօթյա այգին հաճախորդների համար բացվել է 1970 թ., ջերմոցը՝ 1971 թ.։
1992 թ-ից Տալլինի բուսաբանական այգին անդամակցում է Բալթիկայի բուսաբանական այգիների միությանը (ABBG), 1994 թ-ից՝ Բուսաբանական այգիների պահպանության միջասգային կազմակերպությանը (BGCI)։
Ներկայումս Տալլինի բուսաբանական այգին զբաղեցնում է Էստոնիայի առաջին նախագահ Կոնստանտին Պյատսի նախկին ֆերմայի տարածքը։


=== Տնօրեններ ===
Տարբեր տարիների Տալլինի բուսաբանական այգու տնօրեն են եղել՝

Առնոլդ Պուկկ (1961–1978)
Յուրի Մարտին (1978–1988)
Անդրես Տարանդ (1989–1990)
Հեյկի Տամմ (1991–1997)
Յուրի Օտտ (1997–2001)
Վեյկո Լիհմուս (2001–2005)
Մարգուս Կինգիսեպ (2005–2009)
Կարմեն Կիհր (2009 թ-ից)


== Ցուցանմուշներ ==
Տալլինի բուսաբանական այգում ցուցադրվում են՝

Արևադարձային տունԱրևադարձային հատված
Մերձարևադարձային հատված
ԱնապատՎարդեր
Կակաչներ
Ալպիական անտառ
Խառը անտառ
Փշատերև անտառ


== Ծանոթագրություններ ==


== Արտաքին հղումներ ==
Պաշտոնական կայքը
Տալլինի բուսաբանական այգի Archived 2016-08-18 at the Wayback Machine.
Թաթարստանի կերպարվեստի պետական թանգարան

Թաթարստանի կերպարվեստի պետական թանգարան (թաթ.՝ ТР дәүләт сынлы сәнгать музее - Татарстанның сынлы сәнгать музее),  Ռուսաստանի  արվեստի  ամենամեծ գանձարաններից մեկը։


== Հիմնադրում ==
Թանգարանը ստեղծվել է 1958 թվականին ՌԴ մշակույթի նախարարության հրամանով, Թաթարստանի պետական ​​պատկերասրահի հիմքի վրա։  1967 թվականից թանգարանը գտնվում է 20-րդ դարի սկզբին կառուցված Կազանի ռազմական օկրուգի գեներալ  Ա. Գ. Սանդեցկու նստավայրում։ Թանգարանի տարածքը ներառում է առանձնատունը, որտեղ ներկայացված են հիմնական ցուցադրությունները, կա զբոսայգի, ֆոնդապահոցի շենք, երեխաների և պատանիների ստեղծագործական զարգացման ռեսուրսային կենտրոն, գիտական ​​արխիվ, համաժողովների սրահ։
Թանգարանի կառուցվածքային ստորաբաժանումներ են համարվում՝

«Խազինե» ազգային պատկերասրահը 2005 թվականից, գտնվում է Կազանի Կրեմլում
Թաթարստանի կերպարվեստի պետական թանգարանի ժամանակակից արվեստի պատկերասրահը 2009 թվականից2016 թվականին Թաթարստանի կերպարվեստի պետական թանգարանի հիման վրա բացվել է Ռուսաստանի առաջին մշակութային և ցուցահանդեսային կենտրոնը, որի կազմի մեջ է մտնում երեխաների և պատանիների ստեղծագործական զարգացման ռեսուրսային կենտրոնը և «Ռուսական թանգարան։ Վիրտուալ մասնաճյուղ» տեղեկատվական-կրթական կենտրոնը։


== Թանգարանի գործունեության ուղղություններ ==
Ցուցահանդեսային գործունեություն
Գիտա-ֆոնդային գործունեություն, ռեստավրացիա
Գիտական և գիտատեխնիկական գործունեություն
Հրատարակչական գործունեություն
Մշակութա-կրթական գործունեություն


== Թանգարանի հավաքածու ==
Թանգարանի հավաքածուն կազմում է շուրջ 25 հազար նկար, գրաֆիկա, քանդակ, կիրառական արվեստի նմուշներ։ Հատկապես արժեքավոր են Սվիյաժսկ քաղաքի Վերափոխման տաճարի 16-րդ դարի երկրորդ կեսի հին ռուսական սրբապատկերակը,  15-16-րդ դդ. Մ. Շոնհաուերի, Ա. Դյուրերաի, Լ. Լեյդենսկու, Մ. Ռայմոնդի վաղ եվրոպական փորագրություններ, երկրում Նիկոլայ Իվանովիչ Ֆեշինի արվեստի ամենամեծ հավաքածուն, Իվան Շիշկինի գեղանկարների և գրաֆիկայի հավաքածուն,  ՌՍՖՍՌ ժողովրդական նկարիչ Բակի Ուրմանչե ժառանգությունը։
Այցելուները թանգարանու կարող են ծանոթանալ հետևյալ հավաքածուներին՝

Հին ռուսական արվեստի հավաքածու
Ռուսական արվեստի հավաքածու
Խորհրդային արվեստի հավաքածու
Ազգային արվեստի հավաքածու
Արևմտաեվրոպական արվեստի հավաքածու
Գրաֆիկայի հավաքածու
Կիրառական արհեստի հավաքածու


== Պատկերասրահ ==
Դիմանկարներ
		
		
		
Բնանկարներ
		
		
		
		
		
		


== Ծանոթագրություններ ==


== Գրականություն ==
Кто есть кто в науке об искусстве : (Республика Татарстан) : Справочник / Акад. наук Респ. Татарстан. Науч. совет по искусствознанию и эстетике; [Редкол.: Галеев Б. М. (отв. и науч. ред., сост.) и др.]. — Казань : ФЭН, 1998. — С. 16. — 116 с.


== Արտաքին հղումներ ==
Պաշտոնական կայք
Լաերու

Լաերու (իտալերեն՝ Laerru), կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 1029 մարդ (2008 թվականի տվյալներով), բնակչության խտությունը կազմում է 52 մարդ/կմ²։ Զբաղեցնում է 20 կմ² մակերես տարածք։
Փոստային ինդեքսն է՝ 7030։ Հեռախոսային կոդը՝ 079։
Բնակավայրի հովանավորը համարվում է սուրբ Մարգարիտան։


== Ժողովրդագրություն ==
Բնակչության փոփոխություն։


== Համայնքի վարչակազմ ==
Հեռախոսահամար՝ 079 570013
Էլեկտրոնային փոստ՝ com.laerru@tiscali.it
Պաշտոնական կայք՝ http://www.comunelaerru.ss.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քլեր Հոլինգվորթ

Քլեր Հոլինգվորթ (անգլ.՝ Clare Hollingworth, հոկտեմբերի 10, 1911(1911-10-10)[…], Knighton, City of Leicester, Լեստերշիր, Անգլիա, Մեծ Բրիտանիայի և Իռլանդիայի միացյալ թագավորություն - հունվարի 10, 2017(2017-01-10)[…], Հոնկոնգ, Չինաստան[…]), բրիտանացի լրագրող և գրող։


== Կենսագրություն ==


=== Կարիերա ===
Առաջին ռազմական թղթակիցն է եղել, որը հաղորդել է Երկրորդ համաշխարհային պատերազմի սկսվելու մասին` տեղի ունեցողը նկարագրելով որպես «դարի սենսացիա»։ 1939 թվականին որպես «Daily Telegraph»-ի թղթակից Լեհաստանից Գերմանիա գնալիս հաղորդել է գերմանական զորքերի մասին, որոնք հավաքված են եղել Լեհաստանի հետ սահմանում. երեք օր անց նա առաջինն է եղել, որ հաղորդել է գերմանական ուժերի` Լեհաստան ներխուժման մասին։
Նրա լրագրողական փորձը հաշվվում է ավելի քան 40 տարի, Երկրորդ համաշխարհային պատերազմի ժամանակ աշխատել է Ռումինիայում, Թուրքիայում, Հունաստանում և Արևելյան Աֆրիկայի երկրներում։ Հետպատերազմյան շրջանում Քլերը հեռու չի մնացել երկրագնդի թեժ կետերից` լինելով Պաղեստինում, Չինաստանում, Իրանում, Իրաքում, Վիետնամում։ Նրա հետ հանդիպել են արաբ շեյխերն ու սաուդյան արքայազնները, որոնք ավելի վաղ իրենց մոտ չեն թող կին լրագրողների։ Նրան իր վերջին հարցազրույցն է տվել Իրանի վերջին շահ Մոհամմադ Ռեզա Փահլավին, որն անգլուհուն անվանել է  «միակ մարդը, ում հետ ինքն ուզել է խոսել»։ Իսկ Բեյրութում նա հետևել է խորհրդային լիազոր ներկայացուցիչ Քիմ Ֆիլբիին։ Թոշակի է անցել 1981 թվականին և հաստատվել է Հոնկոնգում։ 


=== Անձնական կյանք ===
Ամուսնացած է եղել երկու անգամ։ 1936 թվականին ամուսնացել է Վանդելեր Ռոբինսոնի հետ, որն աշխատում էր Միացյալ Ազգերի լիգայում, 1951 թվականին նրանք բաժանվել են։ Այնուհետև ամուսնացել է «Times»-ի մերձավորարևելյան շրջանի թղթակից Ջեֆրի Հոարի հետ։ Վերջինս մահացել է 1965 թվականին։


== Ծանոթագրություններ ==


== Արտաքին հղումներ ==
Imperial War Museum Interview from 2001
Clare Hollingworth interviewed in 1999 on BBC Radio 4’s Desert Island Discs
Մամադու Սակո

Մամադու Սակո (ֆր.՝ Mamadou Sakho, փետրվարի 13, 1990(1990-02-13), Փարիզ), ֆրանսիացի ֆուտբոլիստ, Ֆրանսիայի հավաքականի և Լիվերպուլի կենտրոնական պաշտպան։


== Կարիերա ==


=== Վաղ տարիներ ===
Սակոն իրենց ընտանիքի 4-րդ երեխան է։ Սակոն սկսել է հետաքրքրվել ֆուտբոլով 6 տարեկան հասակում և սկսել խաղալ Փարիզ կոչվող ակումբում։ 2002 թվականին նրան տեղափոխեցին պրոֆեսիոնալ ակումբ ՊՍԺ։ Սակոն սկզբից խաղում էր հարձակվողի դիրքում, սակայներբ թիմում նկատվեց պաշտպանների խնդիր, նա տեղափոխվեց պաշտպանություն։ 2005 թվականի ապրիլին նա իր թիմին օգնեց հաղթել Coupe Nationale-ն։ Նա այդ թվականին հրավիրվեց ՊՍԺ-ի մինչև 18 տարեկանների թիմ, որտեղ հաղթեց առաջնությունը։


=== ՊՍԺ ===
2008 թվականի հունիսի 14-ին Սակոն կնքեց իր առաջին պրոֆեսիոնալ պայմանագիրը ՊՍԺ-ի հետ։ Նա պաշտոնապես տեղափոխվեց առաջին թիմ և ստացավ 3 համարի մարզաշապիկը։ Աշխատած գումարով փակեց հոր պարտքերը։
Հաջորդ մրցաշրջանում Սակոն անցկացրեց 34 խաղ ՊՍԺ-ի կազմում, օգնելով իր թիմին դառնալ առաջնության փոխչեմպիոն, հասնել գավաթի կիսաեզրափակիչ և Չեմպիոնների Լիգայի 1/4 եզրափակիչ։ 2009 թվականի հունվարի 30-ին, Սակոյի հաջողություններին համընթաց, ՊՍԺ-ն Սակոյին առաջարկեց պայմանագիր մինչև 2012 թվականը։ Երկու շաբաթ անց նա խփեց իր առաջին գնդակը թիմում, Սենտ-էտյենի դեմ խաղի ժամանակ, Սակոն սկսեց 2010/11 մրցաշրջանը՝ պաշտպանությունում խաղալով Զումանա Կամարայի հետ։ Նա նաև թիմի ավագն էր Եվրոպա Լիգայում։ Օգոստոսի կեսերին Սակոն սկսեց խաղալ պաշտպանությունում վետերան՝ Սիլվենո Արմանոյի հետ։ 2010 թվականի սեպտեմբերի 11-ին նա խփեց իր առաջին գնդակը այդ մրցաշրջանում։


== Հաջողություններ ==
 ՊՍԺ

Ֆրանսիայի չեմպիոն՝ 2012/13
Ֆրանսիայի գավաթակիր՝ 20099/10
Ֆրանսիական լիգայի հաղթող՝ 2007/2008
Ֆրանսիայի սուպերգավաթակիր՝ 2013


== Ծանոթագրություններ ==
Դաշկովո

Դաշկովո, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Գրավ (գետ)

Անվան այլ կիրառումների համար տե՛ս՝ Գրավ (այլ կիրառումներ)Գրավ, գետ Հայաստանի Վայոց ձորի մարզում։ Սկիզբ է առնում Վայքի լեռներից և Ագարակաձոր գյուղի հյուսիսային մասում ձախից միախառնվում Արփային։ Երկարությունը 14 կմ է։


== Ծանոթագրություններ ==
Ղուբայի պատմության թանգարան

Ղուբայի պատմության թանգարան (ադրբ.՝ Quba tarixi muzeyi), ադրբեջանական պատմության թանգարան։ Հիմնադրվել է 1924 թվականին և այժմ գտնվում է Ադրբեջանի Ղուբա քաղաքում։ Ներկայումս թանգարանում առկա են ավելի քան 10.000 ցուցանմուշներ։


== Պատմություն ==

Թանգարանը հիմնադրվել է հայտնի կրոնական գործիչ Ահմեդ Էֆենդի Չելեբիզադեի կողմից։ 1924 թվականին նա ստեղծել է պատմության թանգարան։ Վերջինիս հավաքած նյութերը վերաբերում են Ադրբեջանի պատմությանը։ Ցուցահանդեսի մեծ մասը պատկանում էր Ահմեդ Էֆենդիին։ Նրանց թվում էին հին ձեռագրերը, գրքեր, գորգեր և գորգերի արտադրանքներ, ժողովրդական արվեստի նմուշներ, ոսկերչական նմուշներ և այլ իրեր։
Ցուցադրության առաջին հատվածը նվիրված է Ղուբայի բնությանը։ Հաջորդ բաժինները նվիրված են Ղուբայի պատմությունը, մշակույթին և ազգագրությանը։ Վերջինս ներկայացված է առանձին բաժնով։


== Ծանոթագրություններ ==
(713) Լյուցինիա

(713) Լյուցինիա (անգլ.՝ Luscinia), աստերոիդ աստերոիդների գոտու արտաքին մասում։ Հայտնաբերվել է 1911 թվականի ապրիլի 18-ին Ջոզեֆ Հելֆրիչի կողմից Հայդելբերգում։
Միջին հեռավորությունը Արեգակից կազմում է 3,391978 ա. մ., առավելագույնը մոտենում է 2,8308 ա. մ. հեռավորության վրա և հեռանում 3,9531 ա. մ., իսկ Երկրի ուղեծրին Լյուցինիա աստերոիդը նվազագույնը մոտենում է 1,8376 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2281,8 երկրային օրվա ընթացքում, իր ուղեծրով շարժվելով միջինում 0,15777 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,36° անկյուն։
Լյուցինիա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(713) Լյուցինիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նաչիտոշ շրջան (Լուիզիանա)

Նաչիտոշ շրջան (անգլ.՝ Natchitoches Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 3.364 կմ² է, բնակչությունը՝ 39.566 մարդ (2010 թ. տվյալներով)։ Շրջկենտրոնն է Նաչիտոշ բնակավայրը։ Կազմավորվել է 1807 թ.։
Նորման Ֆոսթեր

Նորման Ֆոսթեր (անգլ.՝ Norman Foster, հունիսի 1, 1935(1935-06-01)[…], Ստոկպորտ, Մեծ Մանչեսթեր, Միացյալ Թագավորություն)` բրիտանացի ճարտարապետ։ Ստացել է բարոնի տիտղոս (Baron Foster of Thames Bank). 
1999 թ. արժանացել է Պրիցկերի ճարտարապետական մրցանակին, որը հաճախ համարում են ճարտարապետության Նոբելյան մրցանակ։ 2009 թ. ստացել է Աստուրիայի արքայադստեր մրցանակը։


== Կենսագրություն ==
Ծնվել է բանվորական դասի ընտանիքում։ Տասնվեց տարեկանում դպրոցից հեռանալով աշխատել է Մանչեսթրի գանձապետարանի գրասենյակում։ Հետո ծառայել է Թագավորական օդուժում։


=== Ուսումը ===
1961 թվականից սկսել է այցելել Մանչեսթրի քաղաքաշինության և ճարտարապետության համալսարան։ Երկու տարի սովորել է Յեյլի համալսարանում , որտեղ ստացել է մագիստրոսի գիտական աստիճան։ Այստեղ նա հանդիպում է Րիչրդ Րոջերսին, ում հետ միասին ստեղծում է «Չորս հոգու բյուրոն»։ 
Յեյլի համալսարանում Նորման Ֆոսթերի մոտ ձևավորվել է ճարտարապետական «հայ-թեք»(անգլ.) ոճը, որով պայմանավորված է նրա գործունեությունը։


=== Գործունեությունը ===


==== Foster and Partners ====
«Չորս հոգու բյուրոյի» կազմալուծումից հետո 1967 թ. Ֆոսթերն ու Ուենդի Չիզմենը Wendy Cheesman հիմնում են ասոցիացիա, որը հետագայում դառնում է Foster and Partners ընկերություն։ Ամերիկացի ճարտարապետ Րիչրդ Բաքմինսթր Ֆուլլերի Richard Buchminster Fuller հետ ընկերությունն ունեցել է երկարատև համագործակցության շրջան 1968-ից մինչև 1983 թ. Ֆուլլերի մահանալը։ 
Սկզբնական շրջանում զբաղվել է հիմնականում արդյունաբերական նշանակության շենքեր նախագծելով։ 1980-ականներից ճանաչում է ստանում որպես օֆիսային շենքեր նախագծող և այդ ժամանակ է կառուցվում Հոնգ Քոնգում HSBC ընկերության գլխավոր գրասենյակը։ Շենքն աչքի է ընկնում շատ բարձր աստիճանի թափանցիկությամբ, այնպես, որ նրա բոլոր 3500 աշխատակիցների համար տեսանելի են Վիկտորյա ծովածոցը (անգլ.) և Վիկտորյա լեռնագագաթը։

Ասթանայում 2006 թ. կառուցել է «Խաղաղության և համաձայնության պալատը», 2010 թ.` «Խան-Շաթըր» առևտրա-ժամանցային կենտրոնը, 2013 թ.` Առաջին նախագահի գրադարանը։
Մոսկվայում նախատեսել էր կառուցել «Բյուրեղյա կղզին», որը պետք է դառնար մարդկության պատմության ամենալայն հիմքով երկնաքերը։ Այդ նախագիծը, սակայն, չի իրագործվել։


== Ծանոթագրություններ ==
(4213) Նյորդ

(4213) Նյորդ (անգլ.՝ Njord), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 25-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,388832 ա. մ., առավելագույնը մոտենում է 2,2074 ա. մ. հեռավորության վրա և հեռանում 2,5703 ա. մ.։ Արեգակի շուրջ մեկ ամբողջական պտույտ է կատարում 1348,58 երկրային օրվա ընթացքում, իր ուղեծրով շարժվելով միջինում 0,266947 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4213) Նյորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2699) Կալինին

(2699) Կալինին (անգլ.՝ Kalinin), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,638419 ա. մ., առավելագույնը մոտենում է 2,1916 ա. մ. հեռավորության վրա և հեռանում 3,0853 ա. մ.։ Արեգակի շուրջ մեկ ամբողջական պտույտ է կատարում 1565,36 երկրային օրվա ընթացքում, իր ուղեծրով շարժվելով միջինում 0,229979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2699) Կալինին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոտայնյաշևո

Նովոտայնյաշևո (ռուս.՝ Новотайняшево, բաշկիրերեն՝ Яңы Тайнаш), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նինա Մուսինյան

Նինա Մկրտչի Մուսինյան (մայիսի 10, 1910(1910-05-10), Երևան, Կովկասի փոխարքայություն, Ռուսական կայսրություն - 1995, Մոսկվա, Ռուսաստան), հայ դաշնակահարուհի, մանկավարժ, դոցենտ (1958)։ Թավջութակահար Դանիիլ Շաֆրանի կինը։


== Կենսագրություն ==
Նինա Մուսինյանը ծնվել է 1910 թվականի մայիսի 10-ին Երևանում։ 1931 թվականին ավարտել է Մոսկվայի պետական կոնսերվատորիայի դաշնամուրի բաժինը (Ա. Պ. Օստրովսկու դասարան), 1936 թվականին՝ ասպիրանտուրան (ղեկավար՝ Կ. Ն. Իգումնով)։
1937-1941 թվականներին եղել է Մոսկվայի ֆիլհարմոնիայի և Համառուսական համերգահյուրախաղային միավորման մենակատարուհի, հանդես է եկել նաև անսամբլների հետ, եղել կոնցերտմայստեր (նաև ամուսնու՝ Դ. Բ. Շաֆրանի)։ Հյուրախաղերով շրջագայել է ԽՍՀՄ-ում և արտերկրում։ Մասնակցել է Երաժիշտ-կատարողների համամիութենական մրցույթներին. արժանացել է «Լավագույն կատարող» մրցանակի (1937–1938, Մոսկվա)։
Նինա Մուսինյանը մահացել է 1995 թվականին Մոսկվայում։


== Ծանոթագրություններ ==
Պուդչեգա

Պուդչեգա (ռուս.՝ Пудчега), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պուկսա գետի ձախ ափին՝ 6 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033805
Հիդրոլոգիական ուսումնասիրությունների կոդը - 103003380
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովի Սվետ (գյուղ, Գորոդոկի շրջան)

Անվան այլ կիրառումների համար տե՛ս՝ Նովի ՍվետՆովի Սվետ (ուկրաիներեն՝ Новий Світ), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Նովի Սվետ գյուղում բնակվում էր 295 մարդ։ Բնակավայրը զբաղեցնում է 1,6 կմ² տարածք։ Բնակչության խտությունը կազմում էր 184,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուցխունի

Դուցխունի (վրաց.՝ დუცხუნი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 400 մետր բարձրության վրա։ Շրջկենտրոն Վանից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 109 մարդ։


== Ծանոթագրություններ ==
Work (երգ, ASAP Ferg)

Անվան այլ կիրառումների համար տե՛ս՝ Work (այլ կիրառումներ)«Work», ամերիկացի ռեփեր ASAP Ferg-ի երգն է, որը թողարկվել է 2013 թվականի հունվարի 22-ին, որպես ASAP Mob խմբի 2012 թվականի օգոստոսին թողարկված «Lords Never Worry» միքսթեյպի երրորդ սինգլ։ Երգը գրվել է ASAP Ferg-ի կողմից, իսկ երգի պրոդյուսերներն են Chinza-ն և Fly Beats-ը։ Երգի տեսահոլովակի պրեմիերան կայացել է 2012 թվականի օգոստոսի 20-ին։


== Հիթ շքերթներ ==


== Ռեմիքս տարբերակ ==
«Work» երգի պաշտոնական ռեմիքս տարբերակը թողարկվել է 2013 թվականի մայիսի 14-ին, որպես ASAP Ferg-ի «Trap Lord» կոչվող դեբյուտային ստուդիական ալբոմի առաջին սինգլ։ Ռեմիքս տարբերակում բացի ASAP Ferg-ից, իրենց մասնակցությունն ունեն ռեփերներ ASAP Rocky-ն, Ֆրենչ Մոնտանան, Տրինիդադ Ջեյմսը և Սքուլբոյ Քյուն։ Ռեմիքսի համար նույնպես նկարահանվել է տեսահոլովակ, որի պրեմիերան կայացել է 2013 թվականի մայիսի 14-ին։


== Ծանոթագրություններ ==


== Արտաքին հղումներ ==
Օրիգինալ տարբերակի տեսահոլովակը ՅուԹուբում
Ռեմիքս տարբերակի տեսահոլովակը ՅուԹուբում
Դոլգոպոլովսկի գյուղական խորհուրդ (Ռոմենսկի շրջան)

Դոլգոպոլովսկի գյուղական խորհուրդ  (ուկրաիներեն՝ Довгополівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Դոլգոպոլովսկի գյուղական խորհրդում բնակվում էր 1770 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էրիկ Ռոթ

Էրիկ Ռոթ (անգլ.՝ Eric Roth, մարտի 22, 1945(1945-03-22), Նյու Յորք, Նյու Յորք, ԱՄՆ), ամերիկացի կինոսցենարիստ։


== Կենսագրություն ==
Սովորել է Սանտա Բարբարայի Կալիֆորնիական համալսարանում, Կոլումբիայի համալսարանում և Լոս Անջելեսի կալիֆոռնյան համալսարան կինոդպրոցում։


== Ընտրյալ ֆիլմագրություն ==
Ավազաբլուր (2020)՝ սցենարիստ
Աստղ է ծնվել (2018)՝ համասցենարիստ
Չափազանց ուժգին և անհավատալիորեն մոտ (2011)
Բենջամին Բաթոնի առեղծվածային պատմությունը (2008)
Կեղծ գայթակղություն (2006)
Մյունխեն (2005)
Ալի (2001)
Յուրայինը (1999)
Ձիերին կախարդողը (1998)
Փոստատար (1997)
Ֆորեսթ Գամփ (1994)
Կասկածյալը (1987)
Գայլերը (1981)
Սոխի դաշտ (1979)


== Մրցանակներ և անվանակարգեր ==
2019 թվական՝ «Օսկար» մրցանակ «Լավագույն ադապտացված սցենարի համար» անվանակարգում («Աստղ է ծնվել» ֆիլմի համար)։


== Ծանոթագրություններ ==


== Արտաքին հղումներ ==
Էրիկ Ռոթ Internet Movie Database կայքում
(776) Բերբերիկա

(776) Բերբերիկա (անգլ.՝ Berbericia), աստերոիդ աստերոիդների հիմնական գոտում։ Հայտնաբերվել է 1914 թվականի հունվարի 24-ին Ադամ Մեսինգերի կողմից Հայդելբերգում։
Միջին հեռավորությունը Արեգակից կազմում է 2,931721 ա. մ., առավելագույնը մոտենում է 2,4567 ա. մ. հեռավորության վրա և հեռանում 3,4068 ա. մ., իսկ Երկրի ուղեծրին Բերբերիկա աստերոիդը նվազագույնը մոտենում է 1,5068 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1833,51 երկրային օրվա ընթացքում, իր ուղեծրով շարժվելով միջինում 0,196345 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,25° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(776) Բերբերիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արսկի շրջան

Արսկի շրջան (ռուս.՝ Арский район, թաթ.՝ Арча районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Արսկ։


== Աշխարհագրություն ==
Շրջանի տարածքի մակերեսը կազմում է 1843,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 51223 մարդ։ Բնակչության խտությունը կազմում էր 27,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ալումնի (ռեգբիի ակումբ)

Անվան այլ կիրառումների համար տե՛ս՝ Ալումնի (այլ կիրառումներ)
Ալումնի (իսպ.` Asociación Alumni), արգենտինական ռեգբիի ակումբ։ Հանդես է գալիս Տոռնեո դե լա ՈՒՐԲԱ առաջնությունում։ Ակումբը հիմնադրվել է 1951 թվականին։ Ակումբը իր տնային հանդիպումներն անցկացնում է «Տորտուգիտաս» մարզադաշտում։ 2012 թվականին ակումբը առաջնությունում գրավել է 10-րդ տեղը։


== Ձեռքբերումները ==


=== Տոռնեո դե լա ՈՒՐԲԱ ===
Չեմպիոն - 1989, 1990, 1991, 1992, 2001


== Ծանոթագրություններ ==


== Արտաքին հղումներ ==
Պաշտոնական կայքը
ReMarkable

reMarkable, էլեկտրական թանաքով աշխատող պլանշետ, որը նախատեսված է ընթերցանության, նկարչության և նշումներ կատարելու համար։ Մշակվել է նորվեգական ստարտ ափ ընկերության կողմից, որը կրում է հենց նույն անունը, սարքը նախատեսված է աշակերտների, ակադեմիկոսների և պրոֆեսսիոնալների համար։ Մշակումը սկսել է 2013 թվականին և ավարտվել 2016 թվականի վերջին։ Նախնական պատվերներ տալու հնարավորությունը հասանելի դարձավ 2017 թվականին։
reMarkable-ը փորձում է միացնել էլեկտրոնային թղթից ընթերցման փորձառությունը բարձրորակ պլանշետների վրա գրելու փորձի հետ։ Սարքն աշխատում է Linux օպերացիոն համակարգով և համարվում է հուսալի։


== Պատմություն ==
Ընկերությունը հիմնադրվել է Մագնուս Վանբերգի կողմից և սկսել է մշակումներ կատարել 2014 թվականին Օսլոյում։ Այն համագործակցում էր ճապոնական E Ink ընկերության հետ։


== Օպերացիոն համակարգ ==
ReMarkable-ը օգտագործում է իր սեփական օպերացիոն համակարգը, որը կրում է Codex անունը։ Codex-ը ստեղծված է Linux-ի հիման վրա, սակայն օպտիմազացված է էլեկտրոնային թղթի էկրանի տեխնոլոգիայով։


== Ակնարկներ ==
Remarkable RM100, թողարկվել է 2017 թվականին, սակայն այն արժանացավ քննադատություների քանի-որ դժվար էր բեռնում ֆայլերը։ 2019 թվականի մարտին ֆինլանդական Skrolli համակարգչային ամսագրի հեղինակ Վեսա Լինջա-օհոն, սարքը անվանեց խելացիորեն վաճառվող թանկ խաղալիք, որը ոչ ոք չէր գնի եթե գնորդին թույլատրվել փորձարկել սարքը խանութում։


== Պատկերասրահ ==

		


== Ծանոթագրություններ ==


== Արտաքին հղղումներ ==
reMarkable պլանշետի պաշտոնական էջ | Թղթե պլանշետ
Հեյդեն Քրիստենսեն

Հեյդեն Քրիստենսեն (անգլ.՝ Hayden Christensen, ապրիլի 19, 1981(1981-04-19), Վանկուվեր, Մետրո Վանկուվեր, Բրիտանական Կոլումբիա, Կանադա), կանադացի դերասան։ Հանդիսատեսին հայտնի է «Տելեպորտ», «Աստղային պատերազմներ. Էպիզոդ II. Կլոնների հարձակումը» և «Աստղային պատերազմներ. Էպիզոդ III. Սիթհերի վրեժը» ֆիլմերից։


== Կենսագրություն ==
Հեյդեն Քրիստենսենը ծնվել է 1981 թվականի ապրիլի 19-ին Կանադայի Վանկուվեր քաղաքում՝ կանադացի ծրագրավորող Դեյվիդ Քրիստենսենի և ամերիկացի զեկուցող, իտալա-շվեդական ծագման Էլի Նելսոնի ընտանիքում։ Նրա մանկությունն անցել է Տորոնտոյում, որտեղի դպրոցներից մեկում էլ սովորել է։ Հեյդենի հայրը դեմ էր նրա դերասանական կարիերային, բայց, չլսելով հոր համառ հորդորները, նա որոշում է իր ապագան կապել այդ մասնագիտության հետ։ Առաջին փորձը Քրիստենսենը ձեռք է բերել ութ տարեկանում՝ մասնակցելով հարբուխի դեմ օշարակի գովազդային հոլովակում, իսկ տասներկու տարեկանում առաջին անգամ դեր է ստացել սերիալում։ Սկսնակ դերասանի հեռուստատեսային կարիերան հաջող է ընթանում, 1993 թվականից մինչև 2000 թվականները Քրիստենսենը նկարահանվում է մի շարք հայտնի հեռուստաֆիլմերում և սերիալներում։ 
Բացի հեռուստատեսությունում աշխատելուց՝ Քրիստենսենը սկսում է հայտնվել մեծ էկրանին։ Մի քանի կադրերում էպիզոդային դերեր ստանձնելուց հետո, որոնցից ամենահայտնին Սոֆի Կոպոլի «Կույսեր-ինքնասպաններ» ֆիլմն էր, նա հրավեր է ստանում նկարահանվելու «Կյանքն ինչպես տուն» ընտանեկան դրամայում։ Քրիստենսենն այդ ֆիլմում ներկայանում է դժվար բնավորություն ունեցող դեռահասի կերպարով, ով փորձում է հարաբերությունները կարգավորել հոր հետ։


== Պարգևներ և մրցանակներ ==
«Կյանքն ինչպես տուն» ֆիլմի դերը Քրիստենսենին բերեց ԱՄՆ Ազգային կինոգետների խորհրդի պարգև և «Ոսկե գլոբուս» մրցանակ՝ որպես հետին պլանի լավագույն դերասան։ Եվ այս ամենը այն ժամանակ, երբ «Աստղային պատերազմներ»-ի համար բազմիցս ստացել էր «Ոսկե ազնվամորի» հակամրցանակը՝ հետին պլանի ամենավատ դերի համար։ Նույն մրցանակը կիսել է նաև Ջեսիկա Ալբայի հետ՝ «Անզգայացում» ֆիլմում էկրանային վատագույն զույգ անվանակարգում։ 2001 թվականին ստացել է Young Hollywood Awards / Երիտասարդ Հոլիվուդ մրցանակը։ «Աստղային պատերազմներ. Էպիզոդ III. Սիթհերի վրեժը» ֆիլմում, չնայած արդեն ստացած հակամրցանակի, ստանում է Սատուրն մրցանակը՝ լավագույն կինոդերասան անվանակարգում, իսկ «Աստղային պատերազմներ. Կլոնների հարձակում» ֆիլմի համար նորից ստացել է նույն մրցանակը՝ որպես 2003 թվականի լավագույն դերասան։ 2002 թվականին «Շոպար» ընկերության կողմից ստացել է լավագույն երիտասարդ դերասանի մրցանակ։ «Shattered Glass» ֆիլմը ինչպես հանդիսատեսի, այնպես էլ կինոգետների կողմից շատ լավ ընդունվեց, բայց անհայտ պատճառներով չմասնակցեց «Օսկար»-ի որևէ անվանակարգի մրցանակաբաշխության։


== Անձնական կյանք ==
2007 թվականին՝ «Տելեպորտ» ֆիլմի նկարահանումների ժամանակ, ծանոթանում է դերասանուհի Ռեյչել Բիլսոնի հետ, հետագայում օրինականացնելով հարաբերությունները։ 2014 թվականի մայիսի 21-ին պարզ դարձավ, որ զույգը սպասում է իրենց առաջնեկին։ 2014 թվականի նոյեմբերի 7-ին ծնվեց Հեյդենի և Ռեյչելի աղջիկը, ում նրանք անվանեցին Բրայեր Ռոուզ Քրիստենսեն։


== Ֆիլմագրություն ==


=== Դերակատարումներ ===


== Ծանոթագրություններ ==


== Արտաքին հղումներ ==
Հեյդեն Քրիստենսեն (անգլ.) Internet Movie Database կայքում
Մուքո

Մուքո (վրաց.՝ მუქო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1540 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==